open-index/open-wikipedia-markdown huggingface dataset:
Jacob Hübner

**Jacob Hübner**, nado en Augsburgo o 20 de xuño de 1761 e finado na mesma cidade o 13 de setembro de 1826, foi un entomólogo alemán.

## Traxectoria 
Jacob Hübner foi un dos fundadores do estudo da entomoloxía, e un dos primeiros especialistas de Europa dos lepidópteros. Foi o autor, entre outras obras,  de *Sammlung Europäischer Schmetterlinge* (Colección de bolboretas europeas) (1796-1805), na que describiu un gran número de novas especies.

Ademais, foi deseñador e gravador e, desde 1786, traballou durante tres anos como deseñador e gravador nunha fábrica de algodón en Ucraína. Alí recolleu bolboretas e avelaíñas incluíndo descricións e ilustracións dalgunhas en *Beiträge zur Geschichte der Schmetterlinge* (1786-1790) xunto con outras novas especies do campo da súa casa en Augsburgo.

A obra mestra de Hübner *Tentamen* pretendía ser un documento de discusión. Publicado sen querer, provocou unha confusión posterior na clasificación. As súas publicacións foron emitidas, algunhas despois da súa morte, moitas veces sen datas de publicación asociadas. Arthur Francis Hemming, secretario da Comisión Internacional de Nomenclatura Zoolóxica, resumiu todas as citas dos nomes taxonómicos propostos por Hübner, restrinxindo así as posíbeis datas de publicación que levaron á aceptación das obras de Hübner como publicacións taxonómicas válidas.

## Obras 
* *Sammlung auserlesener Vögel und Schmetterlinge, mit ihren Namen herausgegeben auf hundert nach der Natur ausgemalten Kupfern* (1793).
* *Sammlung europäischer Schmetterlinge* (1796-1805).
* *Beiträge zur Geschichte der Schmetterlinge* (1786 e 1790)
* *Sammlung exotischer Schmetterlinge*, 2 vols. (1806-1834) (con Carl Geyer e Gottlieb August Wilhelm Herrich-Schäffer).
* *Geschichte europaischer schmetterlinge* (1806-1824).
* *Tentamen determinsationis, digestionis atque demonationis singularum stirpium Lepidopterorum, peritis anuncio inspiciendum et dijudicandum communicatum* (1806).
* *Systematisch-alphabetisches Verzeichnis aller Bisher bey den Fürbildungen zur Sammlung europäischer Schmetterlinge angegebenen Gattungsbenennungen* (1822).

## Abreviatura 
A abreviatura **Hübner** emprégase para recoñecer a Jacob Hübner como autoridade na descrición e taxonomía en zooloxía.

## Véxase tamén 
### Bibliografía 
* Hemming, F. (1937): *A bibliographical and systematic account of the entomological works of Jacob Hübner*. Londres, 2 vols.

### Ligazóns externas 
* Jacob Hübner. Biografía .
* Obras de Jacob Hübner na Biodiversity Heritage Library.
Destiny Watford

**Destiny Watford**  é unha activista ambiental norteamericana. Gañou un premio ambiental Goldman en 2016. Foi nomeada unha "muller Essence Work 100".

## Traxectoria 
Watford medrou en Curtis Bay, Maryland, nunha área cunha contaminación atmosférica significativa. Mentres estaba na escola secundaria, comezou unha campaña de defensa contra un proxecto de incineración que fora aprobado pola cidade e o estado e que podía queimar 4.000 toneladas de refugallos por día. Durante catro anos dirixiu a promoción con outros estudantes da escola secundaria Benjamin Franklin, en base a preocupacións sobre os impactos na saúde dunha maior contaminación do aire na área, incluída a prevalencia da asma xa experimentada na comunidade local. O seu traballo incluíu a investigación sobre o uso da terra e as políticas de zonificación, así como a presión a funcionarios escolares e gobernamentais. En 2016, o Departamento de Medio Ambiente de Maryland cancelou o proxecto do incinerador.

Estudou na Universidade de Towson. En 2018, presentouse no Facing Race Conference. Aos 16 anos, cofundou o grupo de defensa Free Your Voice, que agora forma parte da organización de dereitos humanos United Workers.

## Notas 
## Véxase tamén 
### Ligazóns externas 
* Destiny Watford: How one student activist helped her community stop a polluting incinerator | TED Talk, 2017
Suren Gazaryan

**Suren Gazaryan** (en ), nado o 8 de xullo de 1974, é un zoólogo ruso, figura pública, e exmembro de The Environmental Watch no norte do Cáucaso. É membro do Consello de Coordinación da Oposición de Rusia. Recibiu un Premio Ambiental Goldman en 2014.

## Traxectoria 
Gazaryan naceu o 8 de xullo de 1974 en Krasnodar. En 1996, graduouse na Universidade Estatal de Kuban e en 2001 completou estudos de posgrao na Academia de Ciencias de Rusia. En 2001, foi elixido presidente da comisión para a protección das covas da Unión de Espeleólogos de Rusia.

## Notas
James Peebles

**Phillip James Edwin Peebles**, nado en Winnipeg o 25 de abril de 1935, é un astrofísico, astrónomo e cosmólogo teórico canadense-estadounidense. É profesor emérito de ciencias na Universidade de Princeton. É amplamente considerado como un dos cosmólogos teóricos máis senlleiros do mundo dende 1970, con importantes achegas teóricas a nucleosíntese primordial, materia escura, a radiación de fondo cósmico de microondas e a formación de estruturas. 

Peebles foi galardoado co Premio Nobel de Física en 2019 polos seus descubrimentos teóricos sobre a cosmoloxía física. Compartiu o premio con Michel Mayor e Didier Queloz polo seu descubrimento dun exoplaneta orbitando unha estrela semellante ó Sol. Se ben gran parte do seu traballo está relacionado co desenvolvemento do universo dende os seus primeiros segundos, é máis escéptico sobre o que podemos saber sobre o comezo, e afirmou: "É moi desafortunado que un pense no comezo mentres que, de fetio, nós non temos unha boa teoría de algo como o comezo."

Peebles describiuse a si mesmo como un agnóstico convencido.

## Notas 
## Véxase tamén 
### Bibliografía 
* 

### Ligazóns externas 
* Ficha en Nobelprize.org
Didier Queloz

**Didier Patrick Queloz**, nado o 23 de febreiro de 1966, é un astrónomo suízo. É profesor de filosofía natural na Universidade de Cambridge, onde é membro de Trinity College, Cambridge, así como profesor da Universidade de Xenebra. Xunto con Michel Mayor en 1995, descubriu 51 Pegasi b, o primeiro planeta extrasolar que orbita unha estrela semellante ó Sol, 51 Pegasi. Polo seu descubrimento, compartiu o Premio Nobel de Física de 2019 con James Peebles e Michel Mayor.

## Notas 
## Véxase tamén 
### Ligazóns externas 
* Nobelprize.org
Gérard Mourou

**Gérard Albert Mourou**, nado o 22 de xuño de 1944, é un científico francés e pioneiro no campo dos láseres e da enxeñaría eléctrica. Foi galardoado co Premio Nobel de Física en 2018, xunto con Donna Strickland, pola invención da ampliación por deriva de frecuencia unha técnica que se utilizou máis tarde para crear pulsos láser de pulso ultracurto e de moi alta intensidade (petavatios).

En 1994, Mourou e o seu equipo da Universidade de Míchigan descubriu que o equilibrio entre a refracción de autoenfoque (véxase efecto Kerr) e a difracción autoatenuante por ionización e a rarefacción dun raio láser de intensidades de teravatios na atmosfera crea "filamentos" que actúan como guías de ondas para o raio, evitando así a diverxencia.

## Notas 
## Véxase tamén 
### Ligazóns externas 
* Ficha en Nobelprize.org
Alfred Brownell

**Alfred Lahai Gbabai Brownell**, nado en 1965/1966, é un activista ambiental e avogado liberiano. Brownell chamou a atención a nivel internacional por causa da súa loita para evitar a destrución dos bosques tropicais para a produción de aceite de palma.  Despois de recibir ameazas de morte como resultado do seu traballo, el e a súa familia fuxiron de Liberia en 2016. En 2019 gañou o premio Ambiental Goldman, tamén chamado de "Nobel Verde", polo seu traballo na protección de máis de 2000 quilómetros cadrados do bosque tropical que eran terras tradicionais das comunidades locais.

Despois de deixar Liberia, converteuse no "bolsista residente no Programa de Dereitos Humanos e Economía Global da Northeastern University School of Law".

## Notas
Sarah James

**Sarah Agnes James**, nada en 1946, é unha Neets'aii Gwich'in nativa de Arctic Village, Alasca, Estados Unidos, e membro do consello do *International Indian Treaty Council*. Recibiu o premio Ambiental Goldman en 2002 xuntamente con Jonathon Solomon e Norma Kassi. Recibiron o premio polo seu combate pola protección do Refuxio Nacional de Vida Salvaxe do Ártico (ANWR) contra os plans de exploración e perforación de petróleo. A exploración de petróleo e gas perturbaría o ciclo de vida do caribú Porcupine, que foi a base da cultura Gwich'in durante 20.000 anos.

## Política e presións 
En novembro de 1969, James xuntouse a un grupo de estudantes indíxenas liderados polo activista Mohawk Richard Oakes que ocupou a antiga illa-prisión de Alcatraz en San Francisco, CA.

Na década de 1990, James visitou comunidades en paíse de América do Sur (Brasil, Ecuador, Nicaragua e Guatemala), falando polos menos privilexiados. Tamén apareceu en programas de televisión (CNN, MacNeil-Lehrer, CBS). Máis tarde foi a Washington, tentando esclarecer conceptos que eles cren que as empresas de petróleo terxiversan, e avogando pola preservación do Refuxio Nacional de Vida Salvaxe do Ártico.

## Recoñecementos 
En 1993 recibiu a Alston Bannerman Fellowship. En 2001, recibiu o premio "Liderazgo para un Mundo en Cambio" concedido a líderes notábeis pero pouco coñecidos. En 2002, recibiu o premio Medioambiental Goldman para "ambientalistas de base", xuntamente con Jonathon Solomon Sr. e Norma Kassi.  Tamén recibiu o premio do National Conservation Land Trust en 2002. En 2004, recibiu o "Premio Ecotrust para o Liderazgo Indíxena", e en 2006 gañou da Fundación de Conservación de Alasca o "Premio Celia Hunter para Conservadores Excepcionais". 

## Notas
Reinhard Genzel

**Reinhard Genzel**, nado o 24 de marzo de 1952, é un astrofísico alemán, codirector do Instituto Max Planck de Física Extraterrestre, profesor na Universidade de Múnic e profesor emérito na Universidade de California en Berkeley. Foi galardoado co Premio Nobel de Física en 2020 "pola súa descuberta dun obxecto compacto supermasivo no centro da nosa galaxia", o cal compartiu con Andrea Ghez e Roger Penrose.

## Notas 
## Véxase tamén 
### Ligazóns externas 
* Ficha en Nobelprize.org
Clan Bannerman

O **Clan Bannerman** (en ) é un clan escocés das Terras Baixas.

## Notas 
## Véxase tamén 
### Outros artigos 
*Clans escoceses
### Ligazóns externas 
*Páxina web do Standing Council of Scottish Chiefs
Clan Barclay

O **Clan Barclay** é un clan escocés das Terras Baixas.

## Castelos do clan 
*Castelo de Towie Barclay foi antigamente propiedade dos Barclays.
*Castelo de Balvaird foi antigamente propiedade dos Barclays.

## Notas 
## Véxase tamén 
### Outros artigos 
*Clans escoceses
### Ligazóns externas 
* "Official Site of Clan Barclay International"
Osvalinda Alves Pereira

**Osvalinda Alves Pereira**, nada en 1968 en Pará, no Brasil, é unha activista ambiental brasileira e fundadora da Associação das Mulleres do Areia II, que desenvolve a agricultura orgánica sustentable.

Alves Pereira advirteu as autoridades federais sobre a deforestación ilegal na zona do Areia.

A Associação das Mulleres do Areia II, fundada por Alves Pereira, está estratexicamente localizada entre tres parques nacionais, o Bosque Nacional Trairao, o Parque Nacional do Jamanxim e a Reserva Extractivista Riozinho de Afrisio. A deforestación ocorre nestas áreas e homes armados teñen ameazados ós veciños. Debido ás ameazas que ten recibido desde 2012, intensificadas a partir de 2018, ela e o seu home tiveron que se desprazar e permanecen escondidos no Brasil.

En 2020, recibiu o Premio Edelstam en recoñecemento polo seu traballo na defensa do Amazonas. É a primeira brasileira a recibir esta distinción.

## Notas
Elizabeth K. Hartline

**Elizabeth Kraus Hartline**, nada o 17 de setembro de 1909 e finada o 31 de xullo de 2001, foi unha activista ambiental que traballou para preservar case 40.000 acres nas terras salvaxes de Maryland.

## Traxectoria 
Elizabeth Hartline naceu en Newton, Massachusetts. Era a filla de Charles A. Kraus, un químico estadounidense notable, e Elizabeth Schaefer. Ó medrar, viviu en Worcester, Massachusetts e Providence, Rhode Island.

Elizabeth Hartline fundou o Comité das Terras Salvaxes de Maryland en 1971. Ela afirmou que o Comité era "un grupo estatal dedicado principalmente á preservación de áreas salvaxes no estado de Maryland. O noso interese abrangue terras de carácter salvaxe en todos os Estados Unidos." Traballou para concienciar sobre o valor das terras salvaxes, traballando para obter o apoio dos gobernadores e lexisladores de Maryland. Xuntas, as dúas defensoras do medio ambiente organizaron campañas populares para preservar os parques estatais do desenvolvemento e para os protexer da extracción de madeira e minerais. O gobernador Parris Glendening concordou en asignar 37.000 acres como terras salvaxes designadas en 1996.

Hartline preservou moitas terras salvaxes de Maryland durante os seus trinta anos de traballo ambiental, incluíndo o pantano do río Pocomoke, montañas no Condado de Garrett e planicies costeiras na costa oriental. 1.100 acres de terra en Hereford, Maryland, preto do río Gunpowder, foron renomeados en 1996 como Hartline-Eastman Wildland, en homenaxe a Hartline e á súa compañeira  Alice Eastman polo seu traballo para preservar a terra.

## Notas
Jennifer Uchendu

**Jennifer Uchendu** é unha ecofeminista nixeriana e defensora do desenvolvemento sustentable. É a fundadora dunha plataforma en liña que fai que a sostibilidade sexa viable e interesante para mozos nixerianos a través dunha empresa social chamada SustyVibes.

## Traxectoria
Uchendu medrou en Lagos, onde asitiu á escola primaria e secundaria antes de matricularse na Universidade Covenant, onde completou unha licenciatura en bioquímica.

En 2016, Uchendu fundou SustyVibes, unha empresa social que fai que a sostibilidade sexa viable e interesante para os mozos de Nixeria a través de proxectos, produtos e política. SustyVibes naceu da necesidade de crear unha plataforma onde os mozos nixerianos poidan contribuír cos Obxectivos de Desenvolvemento sustentable a través de ferramentas da cultura pop como a música, a fotografía, os filmes, o turismo etc.

O nome de SustyVibes é unha combinación de "Sustainable" e "Vibes" que busca facer do desenvolvemento sustentable un compromiso interesante para os mozos a partir dunha plataforma en liña onde todos poden coñecer as novas sobre sostibilidade en Nixeria.

Desde os comezoas, a organización xa formou a máis de 2000 alumnos de distintas escolas e ten unha rede de máis de 200 voluntarios en Nixeria. SustyVibes organizou un obradoiro dun día sobre "Xuventude Liderando Sustentabilidade" durante o Día Internacional da Xuventude en Rivers State, en 2016.

## Recoñecementos 
* Mandela Washington Fellowship 2018
* Vencedora do SME100 África de 2017, na categoría de sostibilidade e enerxía
* Premio WIMBIZ de Investimento de Impacto 2017, 2º posición

## Notas
Behind Her Eyes (serie de televisión)

***Behind Her Eyes*** é unha serie de televisión británica creada por Steve Lightfoot. Está baseada na novela homónima de 2017 escrita por Sarah Pinborough, e estreouse a través de Netflix o 17 de febreiro de 2021. Está protagonizada por Simona Brown, Tom Bateman, Eve Hewson e Robert Aramayo.

## Personaxes 
* Eve Hewson como Adele Ferguson
* Tom Bateman como Dr. David Ferguson
* Simona Brown como Louise Barnsley
* Robert Aramayo como Rob Hoyle
* Tyler Howitt como Adam
* Georgie Glen como Sue
* Nichola Burley como Sophie
* Roshan Seth como Dr. Sharma
*  Nila Aalia como Geeta Sharma
* Eva Birthistle como Marianne

## Notas 
## Véxase tamén 
### Ligazóns externas 
* Páxina oficial 
*
Anne W. Simon

**Anne W. Simon**, nada en 1914 e finada o 29 de xullo de 1996, foi unha autora, escritora e ambientalista americana.

## Traxectoria 
Naceu como Anne Rebe Wertheim, en Cos Cob, Connecticut, filla de Alma (de solteira Morgenthau) e dobanquero Maurice Wertheim. O seu avó foi o embaixador Henry Morgenthau Sr. As súas irmás foron Josephine Wertheim Pomerance (nai do arquitecto Rafe Pomerance) e Barbara W. Tuchman (nai de Jessica Mathews). En 1935, graduouse cun B.A. do Smith College e logo obtivo unha mestría en Traballo Social da Universidade de Columbia. O seu segundo marido foi o empresario inmobiliario Robert E. Simon; o matrimonio tamén rematou en divorcio.

Morreu o día 29 de xullo de 1996 na súa casa, en Manhattan.

## Obra
* *Stepchild in the Family: A View of Children in Remarriage* (1964)
* ''No Island Is an Island: The Ordeal of Martha's Vineyard* (1973)
* *The Thin Edge: Coast and Man in Crisis* (1978)
* *Neptune's Revenge: The Ocean of Tomorrow'' (1984)
 
## Notas
Daniel Kaluuya

**Daniel Kaluuya**, nado en Londres o 24 de febreiro de 1989, é un actor inglés.

## Traxectoria 
Kaluuya naceu en Londres de pais de Uganda. A súa nai, criouno nunha vivenda municipal de Camden Town, xunto cunha irmá máis vella. O seu pai vivía en Uganda e non tiveron contacto con el ata que cumpriu quince anos. Kaluuya asistiu á Torriano Primary School e ao St Aloysius College, Londres. Posteriormente interpretou a Posh Kenneth nas dúás primeira temporadas da serie *Skins*, da que tamén coescribiu algúns episodios. Kaluuya foi especialmente eloxiado pola súa actuación en *Sucker Punch* no Royal Court Theatre de Londres e gañou o Evening Standard Award e o Critics' Circle Theatre Award ao mellor debutante. En 2018, recibiu tamén o BAFTA Rising Star Award.

A finais da década de 2000 e principios da de 2010, destacou polas súas interpretacións de Michael "Tealeaf" Fry na serie de comedia negra da BBC *Psychoville*, de Michael "Mac" Armstrong na serie de terror de BBC Three *The Fades* e de Bingham "Bing" Madsen no episodio de *Black Mirror* "Fifteen Million Merits". Apareceu como o axente Colin Tucker no filme de espías cómico *Johnny English, o regreso* (2011) e como Black Death in no filme de superheroes *Kick-Ass 2* (2013). En 2015, tivo un papel secundario no suspense de Denis Villeneuve *Sicario*.

En 2017, Kaluuya realizou o seu papel revelación ao protagonizar o filme de terror de Jordan Peele *Déixame saír*, que lle valeu unha candidatura ao Óscar ao mellor actor. A este seguírono o filme de superheroes de Ryan Coogler *Black Panther* (2018), *Widows* (2018), de Steve McQueen, e *Queen e Slim* (2019), de Melina Matsoukas. Pola súa interpretación do líder do Panteras Negras Fred Hampton en *Judas and the Black Messiah* (2021), gañou o Óscar, o Globo de Ouro, o Critics' Choice Movie Award, o Screen Actors Guild Award e o BAFTA ao mellor actor secundario.

## Filmografía 
## Notas
The Final Table

***The Final Table*** é un concurso de televisión estadounidense e reality de cociña presentado polo escritor e crítico culinario Andrew Knowlton. Foi rodado nos Ánxeles, California por Netflix. A primeira temapada foi estreada o 20 de novembro de 2018. Compiten doce equipos internacionais compostos por dous chefs que deben crear pratos baseados na cociña de cada país. A primeira rolda é xulgada por un panel de tres persoas — un crítico gastronómico e dous cidadáns culturalmente significativos, todos representando o país do episodio — avaliando a interpretación de cada equipo do prato elixido. Intercalados entre as actividades de cociña hai anacos de vídeo das biografías dos concursantes.

## Notas 
## Véxase tamén 
### Ligazóns externas 
* Páxina oficial 
*
Discromatopsia

A **discromatopsia** (do gr. δυσ-, anomalía ou dificultade, χρῶμα, -ατος, cor, e ὄψις, vista) é unha discapacidade da visión das cores que pode ser conxénita, como no daltonismo, ou adquirida. Segundo a cor involucrada e o grao de afectación distínguense:

* Protanopia: falta total do sistema receptor da cor vermella (cegueira para a cor vermella).
* Deuteranopia: falta total dos receptores para o verde (cegueira para a cor verde).
* Tritanopia: falta total de receptores para o azul (cegueira para a cor azul).
* Acromatopsia: é a ausencia total da percepción de cores ou cegueira para as cores verde, azul, branco e rosa.

## Véxase tamén 
### Outros artigos 
* Daltonismo
* Tritanomalía

### Ligazóns externas 
* Boletín da Sociedade Peruana de Medicamento Interno - Vol. 12 N.º 2 - 1999.
Deuteranopia

[alt=Espectro que visualiza una persona con deuteranopía|miniatura|300x300px|[Espectro visible|Espectro que visualiza unha persoa con deuteranopía]]A **deuteranopía** ou **deuteranopsia** é a carencia de sensibilidade da cor verde, unha disfunción visual relacionada coa percepción da cor.

Os conos da retina responsables da recepción de luz con lonxitude de onda correspondente á cor verde están ausentes ou non son funcionais. Por tanto existe unha deficiencia á hora de discriminar entre verde e vermello.

Existen lentes específicas para a optimización da percepción das cores aínda que estas non corrixen nin curan a deuteranopia, pero permiten poder diferenciar con maior exactitude a diferenza de cores ou matices.

## Véxase tamén 
### Outros artigos 
* Daltonismo
* Tritanomalía
Protanopia

[miniatura|300x300px|[Espectro visible|Espectro que visualiza unha persoa con protanopia.]]

A **protanopia** é a carencia de sensibilidade da cor vermella, unha disfunción visual relacionada coa percepción da cor. Denomínase tamén **dicromacia vermella**. Consiste na ausencia de actividade funcional dos protoconos, que son sensibles á porción vermella do espectro visible. Por tanto, os individuos que sofren protanopia padecen unha perda clara de sensibilidade á luminosidade do extremo vermello do espectro cromático.

## Véxase tamén 
### Outros artigos 
* Tritanomalía
* Deuteranopia
Mauritiinae

**Mauritiinae** é unha subtribo de plantas con flores pertencente á subfamilia Arecoideae dentro da familia Arecaceae.

## Xéneros 
Ten os seguintes xéneros:

; Segundo GRIN

* *Lepidocaryum* Mart.
* *Lepidococcus* H. Wendl. & Drude (*Mauritiella* Burret)
* *Mauritia* L. f.
* *Mauritiella* Burret
* *Orophoma* Spruce (*Mauritia* L. f.)

## Notas 
## Véxase tamén
Anna Luísa Beserra

**Anna Luísa Bessera Santos**, nada en Salvador o 24 de setembro de 1997, é unha emprendedora ambiental brasileira. É a fundadora e CEO de Safe Drinking Water for All (SDW for all), un sistema de filtración para desinfectar a auga da choiva recollida a partir de cisternas. Recibiu o premio "Mozos Campións da Terra" do Programa das Nacións Unidas para o Medio Ambiente en 2019. A Shell Company concedeulle un premio no seu programa LiveWIRE, na categoría "Prosperidade local" polo seu traballo na SDW. Anna Luísa tamén é membro da organización internacional Young Water Solutions.

## Traxectoria 
Aos 15 anos, Anna Luísa desenvolveu un produto denominado Aqualuz, un sistema de filtrado de desinfección solar de auga. A SDW actúa con proxectos ESG para saneamento para áreas rurais, onde empresas invisten nas comunidades locais, e foi considerada unha das 50 startups que van mudar o Brasil.

Estudou biotecnoloxía na Universidade Federal da Bahia.

En 2019 recibiu o premio "Mozos Campións da Terra" do Programa das Nacións Unidas para o Medio Ambiente e o premio Hugo Werneck de Sostibilidade e Amor á Natureza.

## Notas
Lepidocaryeae

**Lepidocaryeae** é unha tribo de plantas con flores pertencente á subfamilia Arecoideae dentro da familia das palmeiras (Arecaceae).

## Subtribos 
; Segundo GRIN
* Ancistrophyllinae
* Mauritiinae
* Raphiinae

## Xéneros 
; Segundo Wikispecies

* *Lepidocaryum*
* *Mauritia*
* *Mauritiella*

## Notas 
## Véxase tamén 
### Bibiliografía 
* John Dransfield, Natalie W. Uhl, Conny B. Asmussen, William J. Baker, Madeline M. Harley, Carl E. Lewis: *Xera Palmarum*. *The Evolution and Classification of Palms*. Zweite Auflage, Royal Botanic Gardens, Kew, 2008, ISBN 978-1-84246-182-2, S. 146ff.
Plectrohyla bistincta

A **ra arbórea de dobra mexicana** (***Plectrohyla bistincta***) é unha especie de anfibios da familia Hylidae. É endémica de México. Os seus hábitats naturais inclúen bosques tépedos e ríos. Está ameazada de extinción pola destrución do seu hábitat natural.

## Véxase tamén 
### Bibliografía 
* Santos-Barreira, G. & Canseco-Márquez, L. 2004.  Plectrohyla bistincta. 2006 IUCN Rede List of Threatened Species. Consultado o 21 de xullo de 2007.
Silas Kpanan'Ayoung Siakor

'''Silas Kpanan'Ayoung Siakor'* é un ambientalista liberiano. Recibiu o premio Ambiental Goldman en 2006 por revelar a extracción ilegal de madeira en Liberia e a súa conexión coa guerra civil, levando a sancións de exportación do Consello de Seguirdade das Nacións Unidas.

Silas Siakor apareceu no filme *Silas'' de 2017, dirixido por Anjali Nayar e Hawa Essuman. 

## Notas
Calamoideae

**Calamoideae** é unha subfamilia de plantas con flores pertencente á familia das palmeiras (Arecaceae). Ten follas pinadas a palmadas e froitos distintivos que están cubertos con escamas reflectidas imbricadas (un carácter sinapomórfico). 

## Xéneros 
* *Raphia* 
* *Mauritia* 
* *Lepidocaryum* 
* *Metroxylon* 
* *Calamus* 

## Tribos 
* Calameae - Lepidocaryeae

## Véxase tamén
Plectrohyla

***Plectrohyla*** é un xénero de anfibios anuros da familia Hylidae. 21 especies deste xénero pertencían ao xénero *Hyla* até a reestruturación do xénero realizada en 2005. Distribúense pola metade sur de México e Centroamérica.

## Especies 
Recoñécense as 42 seguintes segundo *ASW*:

* *Plectrohyla acanthodes* (Duellman & Campbell, 1992)
* *Plectrohyla ameibothalame* (Canseco-Márquez, Mendelson & Gutiérrez-Mayén, 2002)
* *Plectrohyla arborescandens* (Taylor, 1939)
* *Plectrohyla avia* (Stuart, 1952)
* *Plectrohyla bistincta* (Cope, 1877)
* *Plectrohyla calthula* (Ustach, Mendelson, McDiarmid & Campbell, 2000)
* *Plectrohyla calvicollina* (Toal, 1994)
* *Plectrohyla celata* (Toal & Mendelson, 1995)
* *Plectrohyla cembra* (Caldwell, 1974)
* *Plectrohyla charadricola* (Duellman, 1964)
* *Plectrohyla chryses* (Adler, 1965)
* *Plectrohyla chrysopleura* (Wilson, McCranie & Cruz-Díaz, 1994)
* *Plectrohyla crassa* (Brocchi, 1877)
* *Plectrohyla cyanomma* (Caldwell, 1974)
* *Plectrohyla cyclada* (Campbell & Duellman, 2000)
* *Plectrohyla dasypus* (McCranie & Wilson, 1981)
* *Plectrohyla ephemera* (Meik, Canseco-Márquez, Smith & Campbell, 2005)
* *Plectrohyla exquisita* (McCranie & Wilson, 1998)
* *Plectrohyla glandulosa* (Boulenger, 1883)
* *Plectrohyla guatemalensis* (Brocchi, 1877)
* *Plectrohyla hartwegi* (Duellman, 1968)
* *Plectrohyla hazelae* (Taylor, 1940)
* *Plectrohyla ixil* (Stuart, 1942)
* *Plectrohyla labedactyla* (Mendelson & Toal, 1996)
* *Plectrohyla lacertosa* (Bumzahem & Smith, 1954)
* *Plectrohyla matudai* (Hartweg, 1941)
* *Plectrohyla miahuatlanensis* (Meik, Smith, Canseco-Márquez & Campbell, 2006)
* *Plectrohyla mykter* (Adler & Dennis, 1972)
* *Plectrohyla pachyderma* (Taylor, 1942)
* *Plectrohyla pentheter* (Adler, 1965)
* *Plectrohyla pokomchi* (Duellman & Campbell, 1984)
* *Plectrohyla psarosema* (Campbell & Duellman, 2000)
* *Plectrohyla psiloderma* (McCranie & Wilson, 1999)
* *Plectrohyla pycnochila* (Rabb, 1959)
* *Plectrohyla quecchi* (Stuart, 1942)
* *Plectrohyla robertsorum* (Taylor, 1940)
* *Plectrohyla sabrina* (Caldwell, 1974)
* *Plectrohyla sagorum* (Hartweg, 1941)
* *Plectrohyla siopela* (Duellman, 1968)
* *Plectrohyla tecunumani* (Duellman & Campbell, 1984)
* *Plectrohyla teuchestes* (Duellman & Campbell, 1992)
* *Plectrohyla thorectes* (Adler, 1965)

## Notas 
## Véxase tamén 
### Bibliografía 
* AmphibiaWeb: información da bioloxía anfibia e a súa conservación. 2008. Berkeley, California: *Plectrohyla* .
* eol - Encyclopedia of Life taxon *Plectrohyla* en eol.org.
Myint Zaw

**Myint Zaw** é un xornalista e activista birmano.

Foi galardoado co Goldman Environmental Award 2015 para Asia, por anticipar os impactos ambientais e sociais do proxecto da presa Myitsone, un gran proxecto de presa no río Irauadi que se estima que ten impacto en millóns de persoas e despraza a uns 18.000 habitantes. En 2010, el e outros compañeiros, publicaron o álbum de fotos *The Sketch of a River: The Ayeyarwady* e organizaron varias exposicións fotográficas do Irauadi. 

## Notas
Francisco Pineda (ambientalista)

**Francisco Pineda** é un ambientalista do Salvador. Recibiu o premio Ambiental Goldman en 2011 polos seus esforzos na protección dos recursos hídricos no Salvador contra a contaminación de proxectos mineiros.

Reside en San Isidro, Cabañas .  

## Notas
Jonathan Deal

**Jonathan Deal** é un ambientalista surafricano. Recibiu o premio Ambiental Goldman en 2013, en particular polos seus esforzos na protección da rexión de Karoo, liderando un equipo de científicos para anticipar os impactos ambientais da exploración planeada para atopar gas na rexión.

## Notas
Randall Arauz

**Randall Arauz** é un ambientalista que traballa en Costa Rica. Recibiu o premio Ambiental Goldman en 2010 polos seus esforzos na protección dos tiburóns e a prohibición da industria de alas de tiburón. Arauz tamén recibiu o premio Gotemburgo para o Desenvolvemento sustentable en 2010, compartido con Ken Sherman.

## Notas
Mahesh Chandra Mehta

**Mahesh Chandra Mehta** é un avogado de interese público da India. El só venceu varias decisións importantes no Tribunal Supremo da India desde 1984, incluíndo a introdución da gasolina sen chumbo na India e a redución da contaminación industrial que contamina o Ganxes e erosiona o Taj Mahal. Recibiu o premio Ambiental Goldman en 1996.

Tamén recibiu o premio Ramon Magsaysay por Asia polo servizo público en 1997. O goberno da India concedeulle a honra civil de Padma Shri en 2016. É administrador de People for Animals.

## Notas
Jodi Rowley

**Jodi J. L. Rowley** é unha herpetóloga e conservacionista australiana.

## Traxectoria 
Rowley recibiu o seu diploma de bacharel en ciencias ambientais na Universidade de Nova Gales do Sur en Sydney, na Australia, e o seu PhD pola Universidade James Cook. A súa tese de doutoramento abordou o tema do declive dos anfíbios causado pola quitridiomicose. Despois de terminar o seu PhD, en 2006 ela mudouse a Camboxa para traballar para a Conservación Internacional como bióloga da vida salvaxe. Volveu para a Australia en 2008 e comezou a traballar no Museo Australiano. En 2016, foi nomeada curadora de Bioloxía de Conservación de Anfibios e Réptiles no Museo Australiano. O seu traballo actual envolve unha mestura de taxonomía e bioloxía da conservación. Xa realizou varias expedicións de pescuda en Australia e no Sueste Asiático.

Rowley é membro do Comité Científico de Especies Ameazadas de Nova Gales do Sur, da Autoridade Anfibia da Lista Vermella da UICN e do Comité de Dirección de AmphibiaWeb. Tamén é presidenta do grupo de expertos anfibios da Comisión de Supervivencia de Especies da UICN para o continente do sueste asiático.

Rowley foi unha das cofundadoras da aplicación FrogID e é a súa científica xefe.

Rowley é a editora de Anfibia para Zootaxa.

## Notas
For Crying Out Loud

***For Crying Out Loud*** é o sexto álbum de estudio da banda inglesa de indie rock Kasabian, publicado o 5 de maio de 2017 a través do selo Columbia Records. É o derradeiro disco do grupo que conta co vocalista Tom Meighan antes da súa saída no ano 2020. 

## Listaxe de cancións 
## Notas
Vanessa Ezenwa

**Vanessa Olivia Ezenwa** é unha ecoloxista americana profesora da Odum School of Ecology da Universidade de Xeorxia. As súas investigación consideran a ecoloxía das doenzas infecciosas entre as poboación animais. En 2020, foi seleccionada por The Community of Scholars como unha das científicas negras máis inspiradoras dos Estados Unidos.

## Traxectoria 
En 2005, Ezenwa uniuse á facultade da Universidade de Montana; máis tarde mudouse á Universidade de Xeorxia en 2010. A súa investigación considera as enfermidades infecciosas en poboacións animais, cun enfoque particular na identificación de estratexias de intervención eficaces. Estudou como as infeccións por vermes gastrointestinais afectan a susceptibilidade do búfalo africano a contraer tuberculose bovina e a gravidade das súas enfermidades. Centrou os seus estudos no búfalo salvaxe no parque nacional Kruger, pero os búfalos son un importante depósito de infeccións por tuberculose bovina en Suráfrica. A prevalencia da enfermidade en África pode afectar a outras especies salvaxes. Ezenwa demostrou que era posible tratar os vermes, diminuíndo a gravidade da tuberculose e aumentando a probabilidade de supervivencia dos animais infectados. Desafortunadamente, a medida que os animais infectados sobreviven mellor, é máis probable que estendan a enfermidade. Ezenwa investigou enfoques non farmacéuticos para tratar enfermidades infecciosas entre animais, como probas e programas de sacrificio. Ademais do búfalo africano, Ezenwa estudou a gacela e acomys de Grant . Ezenwa tamén investigou a influencia do cambio climático e do clima nas enfermidades infecciosas do gando.

Ezenwa forma parte do consello asesor editorial de Science. En 2020, Ezenwa foi seleccionada por The Community of Scholars como unha das científicas negras máis inspiradores dos Estados Unidos.

## Publicacións seleccionadas 
* Luke R Thompson; Jon G Sanders; Daniel McDonald;  et al. (1 de novembro de 2017), «A communal catalogue reveals Earth's multiscale microbial diversity.», Nature, ISSN 1476-4687 (en inglês), 551 (7681): 457-463, PMC 6192678, PMID 29088705, doi:10.1038/NATURE24621.
* Sonia Altizer; Charles L. Nunn; Peter H. Thrall;  et al. (novembro de 2003), Social Organization and Parasite Risk in Mammals: Integrating Theory and Empirical Studies, ISSN 1545-2069 (en inglês), 34 (1), pp. 517-547, doi:10.1146/ANNUREV.ECOLSYS.34.030102.151725.
* Vanessa O Ezenwa; Nicole M Gerardo; David W Inouye; Mónica Medina; Joao B Xavier (1 de outubro de 2012), «Microbiology. Animal behavior and the microbiome.», Science, ISSN 0036-8075 (en inglês), 338 (6104): 198-199, PMID 23066064, doi:10.1126/SCIENCE.1227412.

## Notas
Fabio Álvarez

**Fabio Álvarez González**, nado en Ourense en 1988, é un pianista galego.

## Traxectoria 
Formouse de neno na escola municipal da Pobra de Trives.
* *Mad Rush* (IBS, 2021), onde interpreta pezas de Philip Glass.

## Vida persoal
Reside en Nova York, onde dá clase de piano.

## Véxase tamén 
### Ligazóns externas 
* Web profesional

## Notas
Aznalcóllar

**Aznalcóllar** é un municipio de España na provincia de Sevilla, comunidade autónoma da Andalucía. Atópase situada no bordo meridional da Serra Norte, na ribeira do río Guadiamar.

Ten unha área duns 199 km² e unha poboación de 6.083 habitantes (2020),, o que dá unha densidade de poboación de 30,57&nbsp;hab/km². Encóntrase situada a unha altitude de 155&nbsp;m e a 36&nbsp;km da capital provincial, Sevilla.

## Notas
## Véxase tamén 
### Outros artigos
* Desastre de Aznalcóllar
* Sucesos de Aznalcóllar
* Condado de Aznalcóllar
### Ligazóns externas
* JuntaDeAndalucia.es (Sistema de Información Multiterritorial de Andalucía).
* Patrimonio cultural de Aznalcóllar na Guía dixital do Patrimonio Cultural de Andalucía.IAPH
Aguadulce

**Aguadulce** é un municipio de España na provincia de Sevilla, comunidade autónoma da Andalucía. Atópase na Serra Sur de Sevilla, limitando co concello de Osuna polo oeste e cos de Gilena e Estepa polo leste.

Ten unha área duns 16 km² e unha poboación de 2.035 habitantes (2020),, o que dá unha densidade de poboación de 149,53&nbsp;hab/km². Encóntrase situada a unha altitude de 264&nbsp;m e a 99&nbsp;km da capital provincial, Sevilla.

## Notas
Jānis Mendriks

**Jānis Mendriks**, nado en Aglona (Letonia, daquela parte do Imperio Ruso) o 21 de xaneiro de 1907 e finado en Vorkuta o 1 de agosto de 1953 na revolta do gulag soviético de Vorkuta, foi un cura católico letón. 
## Traxectoria 
Nado en Letgallia, preto de Aglona, un territorio do antigo Imperio Ruso. Entrou na Congregación dos Padres Marianos no 1926 e foi ordenado sacerdote no 1938. 

En 1950 foi preso e condenado a 10 anos nun campo de concentración en Vorkuta, na República dos Komis, onde estaba destinado a traballar nas minas de carbón da zona. Despois da morte de Iosif Stalin os detidos deste campo de concentración, na esperanza dunha liberación inminente, rexeitaran traballar. A policia do campo de concentración, ao entender que non conseguían convencer os presos a voltaren ao traballo nas minas, decidiu matalos.

O día 1 de agosto de 1953, Jānis Mendriks foi un dos primeiros en seren fusilados.

Na congregación dos padres marianistas é considerado un mártir.

Jānis Mendriks foi homenaxeado pola Igrexa católica como un Servo de Deus desde o ano 2003.

## Véxase tamén
Phyllis Omido

**Phyllis Omido**, nada en 1978, é unha ambientalista kenyana. 

É filla de Margaret e Alfred Omido. Estudou na Universidade de Nairobi. É coñecida por organizar protestas contra unha planta de fundición de chumbo situada no medio de Owino Uhuru, un barrio pobre preto de Mombasa. A planta estaba a causar envelenamento por chumbo no medioambiente matando aos residentes en particular os nenos. Phylis é nai solteira e o seu propio fillo King David Jeramiah foi afectado. A planta foi pechada.
É a fundadora do Centro para a Xustiza, Gobernanza e Acción Ambiental (CJGEA).
Foi galardoada co Premio Goldman.

## Notas
Almadén de la Plata

**Almadén de la Plata** é un municipio de España na provincia de Sevilla, comunidade autónoma de Andalucía. Atópase situado a carón da provincia de Huelva.

Ten unha área duns 256 km² e unha poboación de 1.307 habitantes (2020),, o que dá unha densidade de poboación de 5,56&nbsp;hab/km². Encóntrase situada a unha altitude de 451&nbsp;m e a 69&nbsp;km da capital provincial, Sevilla.

## Notas
## Véxase tamén 
### Ligazóns externas
* Ayuntamiento de Almadén de la Plata
* Instituto de Estadística y Cartografía de la Junta de Andalucía - Sistema de Información Multiterritorial de Andalucía
* Patrimonio cultural de Almadén de la Plata en la Guía digital del Patrimonio Cultural de Andalucía. IAPH
Almensilla

**Almensilla** é un municipio de España na provincia de Sevilla, comunidade autónoma de Andalucía. Atópase entre as localidades de Mairena del Aljarafe, Palomares del Río, Coria del Río e Bollullos de la Mitación.

Ten unha área duns 14 km² e unha poboación de 6.175 habitantes (2020),, o que dá unha densidade de poboación de 414,33&nbsp;hab/km². Encóntrase situada a unha altitude de 45&nbsp;m e a 16&nbsp;km da capital provincial, Sevilla.

## Notas
## Véxase tamén 
### Ligazóns externas
* Web oficial del Ayuntamiento de Almensilla
* Almensilla - Sistema de Información Multiterritorial de Andalucía
Villaverde del Río

**Villaverde del Río** é un municipio de España na provincia de Sevilla, comunidade autónoma de Andalucía.

Ten unha área duns 41 km² e unha poboación de 7.842 habitantes (2020), o que dá unha densidade de poboación de 190,18&nbsp;hab/km². Encóntrase situada a unha altitude de 17&nbsp;m e a 26&nbsp;km da capital provincial, Sevilla.

## Notas
## Véxase tamén 
### Ligazóns externas
* Villaverde del Río - Sistema de Información Multiterritorial de Andalucía
* Patrimonio cultural de Villaverde del Río en la Base de datos del Patrimonio Inmueble de Andalucía. Instituto Andaluz del Patrimonio Histórico
Algámitas

**Algámitas** é un municipio de España na provincia de Sevilla, comunidade autónoma de Andalucía, na confluencia cos límites das provincias de Cádiz e Málaga. 

Ten unha área duns 20 km² e unha poboación de 1.253 habitantes (2020),, o que dá unha densidade de poboación de 62,88&nbsp;hab/km². Encóntrase situada a unha altitude de 447&nbsp;m e a 110&nbsp;km da capital provincial, Sevilla.

## Notas
## Véxase tamén 
### Ligazóns externas
* Algámitas - Sistema de Información Multiterritorial de Andalucía
* Información de Algámitas
* Patrimonio cultural de Algámitas na Guía dixital do Patrimonio Cultural de Andalucía. Instituto Andaluz do Patrimonio Histórico
Taladriz, Ibias

**Taladriz** (en castelán e oficialmente *Taladrid*) é unha parroquia do concello de Ibias, no occidente do Principado de Asturias. En 2020, segundo o INE, tiña 38 habitantes, 27 homes e 11 mulleres
* Vilar de Cendias, El (*Villardecendias*), en normativa da ALLA, *Vilardecendias*.
* Vilarín (*Villarín*)
* Vilarmeirín (*Villarmeirín*)

## Referencias 
## Lugares e parroquias 
### Lugares da parroquia de Taladriz 
### Parroquias do concello de Ibias
Kalinino, República dos Chuvaxos

**Kalinino** (en ; en lingua chuvaxa: Нурăс, *Nouras*) é unha aldea da República dos Chuvaxos, na Federación Rusa no raión de Vournarski. A súa poboación chegaba aos  habitantes en 2008.

## Historia 
Os primeiros escritos da aldea datan do século XVI, sendo mencionado en rexistros por Sigmund von Herberstein, diplomata e escritor austríaco.

## Notas 
## Véxase tamén 
### Ligazóns externas 
* Site officiel de Kalinino
Shi Jian 13

**Shi Jian 13** ou **SJ 12** e nomeado definitivamente como **Chinasat 16**, é un satélite artificial da China lanzado o 12 de abril de 2017 a bordo dun foguete CZ-3B desde o Centro de lanzamento de Xichang.

## Características 
SJ 13 foi un satélite de comunicacións experimental deseñado pola Academia China de Tecnoloxía Espacial (CAST, en inglés). A súa finalidade foi probar varias novas tecnoloxías, como un sistema de propulsión eléctrico e un sistema de comunicacións de alta velocidade, capaz de chegar a taxas de transmisión de 20 Gbps. Despois da fase experimental foi renomeado como Chinasat 16 e posto en produción para dar servizos de comunicacións.

## Notas 
## Véxase tamén 
### Outros artigos 
*CZ-2D
*Shi Jian 1
*Shi Jian 2A
*Shi Jian 2B
*Shi Jian 4
*Shi Jian 5
*Shi Jian 6
*Shi Jian 7
*Shi Jian 8
*Shi Jian 9A
*Shi Jian 9B
*Shi Jian 10
*Shi Jian 11
*Shi Jian 12
*Centro de lanzamento de Xichang
Skipper

**Skipper** foi un satélite artificial colaboración entre Estados Unidos e Rusia lanzado o 28 de decembro de 1995 a bordo dun foguete Molniya M desde o cosmódromo de Baikonur.

## Características 
A misión de Skipper foi estudar a fronte de choque e as emisións ultravioleta dos corpos reentrando na atmosfera terrestre a diferentes alturas e velocidades. Foi a terceira misión do programa de estudo de fronte de choque na reentrada do BMDO, coas dúas primeiras sendo misións suborbitais. Os instrumentos e o bus foron construídos nos Estados Unidos por Space Dynamics, mentres que o módulo de propulsión e as células solares do satélite foron proporcionados polo Instituto de Aviación de Moscova, así como o vehículo de lanzamento. Os experimentos non puideron completarse debido a un fallo de cableado no satélite.

## Notas 
## Véxase tamén 
### Outros artigos 
*Molniya M
*Cosmódromo de Baikonur
Cecos, Ibias

**Cecos** é unha parroquia do concello de Ibias, no Principado de Asturias. Segundo o INE, en 2020 tiña 176 habitantes, 107 homes e 69 mulleres.

## Entidades de poboación 
A parroquia ten as seguintes entidades de poboación:

## Lugares e parroquias 
### Lugares da parroquia de Cecos 
### Parroquias do concello de Ibias 
## Referencias
Oleg Skripochka

**Oleg Ivanovich Skripochka**, nado en Stavropol o 24 de decembro de 1969, é un cosmonauta ruso que formou parte das misións Soiuz TMA-01M, Soiuz TMA-20M e Soiuz MS-15 e foi membro das expedicións 25, 26, 47, 48, 61 e 62 á Estación Espacial Internacional.

## Traxectoria
Skripochka graduouse en física e matemáticas en 1987 no instituto númreo 28 de Zaporozhie, entrando logo na Universidade Técnica Estatal Bauman e graduándose en 1993 en enxeñaría mecánica. Foi seleccionado como cosmonauta en agosto de 1997 por RSC Energia, adestrando entre decembro de 1997 e novembro de 1999. Partipou nas misións Soiuz TMA-01M, Soiuz TMA-20M e Soiuz MS-15, sendo membro das expedicións 25, 26, 47, 48, 61 e 62 Estación Espacial Internacional. Pasou un total de 331,52 días no espazo.

## Notas 
## Véxase tamén 
### Outros artigos 
*Soiuz TMA-01M
*Soiuz TMA-20M
*Soiuz MS-15
*Expedición 25
*Expedición 26
*Expedición 47
*Expedición 48
*Expedición 61
*Expedición 62
*Estación Espacial Internacional
Lista de aeroportos en Armenia

A maio de 2021, Armenia contaba con dous aeroportos para voos comerciais. 

## Outros aeroportos
A maio de 2021, había tres aeroportos que estaban baixo construción en Armenia:

## Aeroportos militares
## Pistas de aterraxe
## Véxase tamén 
### Ligazóns externas 
* General Department of Civil Aviation of Armenia – Airport Information 
* 
* 
*  – includes IATA codes
*  – ICAO codes and coordinates
*  – IATA codes, ICAO codes and coordinates
SKRL

**SKRL** ou **SKRL-756** foi unha serie de dous satélites artificiais de Rusia lanzados o 28 de decembro de 2013 mediante un foguete Soiuz 2-1v Volga desde o cosmódromo de Plesetsk.

## Características 
Os satélite SKRL eran esferas pasivas para calibración de radares terrestres. Foron lanzadas no voo inaugural do Soiuz 2-1v Volga e inxectados en órbitas de aproximadamente 590 km de perixeo e 618 km de apoxeo, cunha inclinación orbital de 82,42º. As esferas, cunha masa de 45 kg cada unha, ían montadas nun adaptador cilíndrico que levaba tamén a bordo o satélite Aist 1.

## Notas 
## Véxase tamén 
### Outros artigos 
*Soiuz 2-1v Volga
*Cosmódromo de Plesetsk
Xosé Luís Couceiro

**Xosé Luís Couceiro Pérez**, nado en Feás (Aranga) o 2 de marzo de 1942, é un filólogo e profesor galego.

## Traxectoria 
[miniatura|Panel sobre [Ricardo Carballo Calero|Carballo Calero e a 1ª promo. de Filoloxía Galego-Portuguesa da USC.]]
Licenciouse en Letras nas universidades de Navarra e USC, na que presentou a súa tese de doutoramento sobre a fala da súa terra, Feás (Anexo 15 de *Verba*).

Foi profesor titular de universidade ata a súa xubilación no Departamento de Filoloxía Galega na Facultade de Filoloxía da Universidade de Santiago de Compostela.  Dirixiu numerosas teses de doutoramento, entre elas as dos escritores Román Raña (1992: *"Lanza de soledá" na poesía galega de posguerra*), Manuel Forcadela (1992: *A poesía de Eduardo Pondal*) e Xosé Ramón Pena (1994: *Literaturaturas galegas de vangarda*). As súas investigacións centráronse na literatura galega medieval.

Membro do ILG desde 1971, colaborou na edición de *Galego I, Galego II* e *Galego III*.

Colaborador de *Verba. Anuario Galego de Filoloxía:* 1974 ("Notas etno-lingüísticas en torno a la pesca de río en Galicia (río Mandeo)"), 1993 ("Manuel Taboada Cid"), 1997 ("As vocáis 'e', 'o' en rima na obra de Curros"). Tamén de *Estudios Románicos*: 2007-2008 ("Chiare fresche e dolci acque" e a literatura galega).

En 2009 o Departamento de Filoloxía Galega publicou *A mi dizen quantos amigos ey. Homenaxe ao profesor Xosé Luis Couceiro,* colectánea sobre el.

## Publicacións 
* *El habla de Feás* (1976). Universidade de Santiago de Compostela. ISBN 84-600-6862-5.

### Publicacións colectivas 
* *Homenaxe ao profesor Camilo Flores* (1999). Coord. con Teresa García-Sabell Tormo, Manuel Míguez Ben, Emilio Montero Cartelle, Manuel Enrique Vázquez Buján, José María Viña Liste. Santiago de Compostela: Universidade de Santiago de Compostela. ISBN 84-8121-789-1.
* *Cinguidos por unha arela común: homenaxe ó profesor Xesús Alonso Montero* (1999). coord. por Rosario Álvarez Blanco, Dolores Vilavedra Fernández, Vol. 1, , páxs. 595-627. "Correccións á edición da General Estoria de Ramón Martínez López", con Ramón Lorenzo Vázquez.
* *As tebras alumeadas. Estudos filolóxicos ofrecidos en homenaxe a Ramón Lorenzo* (2005). Con Ana Isabel Boullón Agrelo / Francisco Fernández Rei. Santiago de Compostela: Universidade de Santiago de Compostela
* *Cada palabra pesaba, cada palabra medía. Homenaxe a Antón Santamarina* (2008). M. Brea / F. Fernández Rei / X.L. Regueira (eds.), Santiago de Compostela: Universidade de Santiago de Compostela, 463-474 - Capítulo: "Máis datos para Moogo e Meogo"
* *Estudios Románicos* (2008): 16-17, 361-367 - Artigo: «Chiare fresche e dolci acque» e a literatura galega".
* *Ao sabor do texto. Estudos dedicados a Ivo Castro* (2013). Rosario Álvarez / Ana Maria Martins / Henrique Monteagudo / Maria Ana Ramos (eds.), Santiago de Compostela: Servizo de Publicacións e Intercambio Científico da Universidade de Santiago de Compostela, 125-143 - Capítulo: "De santo Acisclo".

## Notas
Aleksandr Skvortsov

**Aleksandr Aleksandrovich Skvortsov**, nado en Schelkovo (rexión de Moscova) o 6 de maio de 1966, é un cosmonauta ruso que formou parte das misións Soiuz TMA-18, Soiuz TMA-12M e Soiuz MS-13 e foi membro das expedicións 23, 24, 39, 40, 60 e 61 á Estación Espacial Internacional.

## Traxectoria
Skvortsov graduouse na Escola Militar de Aviación de Stavropol en 1987 e en 1997 na Facultade de Aviación da Academia Militar AAD. Foi seleccionado como cosmonauta en 1997, adestrando entre o 16 de xaneiro de 1998 e o 26 de novembro de 1999. Partipou nas misións Soiuz TMA-18, Soiuz TMA-12M e Soiuz MS-13, sendo membro das expedicións 23, 24, 39, 40, 60 e 61 á Estación Espacial Internacional. Pasou un total de 345,27 días no espazo.

## Notas 
## Véxase tamén 
### Outros artigos 
*Soiuz TMA-18
*Soiuz TMA-12M
*Soiuz MS-13
*Expedición 23
*Expedición 24
*Expedición 39
*Expedición 40
*Expedición 60
*Expedición 61
*Estación Espacial Internacional